QVIA superiori stylo euidenter patet, quāta sedulitate B. Marthā hæc Dei ancilla imitaretur, oportet etiam aliqua supernæ speculationis indicia proferre, quibus sororē eius Mariā perfectius assecutam possimus coniicere. Insuper facili intelligentia capere valemus, qualiter ipsa corpus suum iuxta Apostoli præceptum, castum  pudicum seruando, templum Dei promeruerit pleniter effici. Nam cum per omne vitæ tempus regalib9 diuitiis  dignis suo genere facultatibus abundaret, carnem a primæuo viduitatis tēpore, cilicio edomans, atque mundanæ gloriæ culmen mentis despectu conculcans, Christo soli videlicet  Iustitiæ per cœlestis contēplationis desiderium in tantum astare cognoscitur, vt cum suaui voce Psalmistæ concordaret, qui bonum suum non regni deliciis frui, sed Deo inhærere cōclusit.